Kamu bisa jelasin ke aku soal Gondang dalam bahasa banjar?

Gondang/Siput adalah ngaran umum nang dibari'i gasan angguta kalas moluska Gastropoda. Dalam arti kipit, istilah naini dibari'i gasan nang ba'isi cangkang bagalung di tahap dewasa. Dalam arti lumbah, nang jua jadi makna "Gastropoda", mencakup siput wan siput bugil (siput tanpa cangkang, dalam bahasa Jawa dipinandui sabagai resrespo). Kalas Gastropoda ta'andak di urutan kadua paling banyak tumatan sagi jumbelah spesies anggutanya limbah Insecta (serangga). Habitat, bantuk, tingkah laku, dan anatomi siput gin bangat bavariasi di antara angguta-anggutanya.

Siput hingkat tahaga di bamacam lingkungan nang babida: tumatan parit sahingga gurun, bahkan sahingga laut nang liwar dalam. Kabanyakan spesies siput adalah binatang laut. Banyakai jua nang hidup di darat, banyu tawar, bahkan banyu hanta. Kabanyakan siput merupakan herbivora, walau babarapa spesies nang hidup di darat dan laut kawa marupakan omnivora atawa karnivora predator. Babarapa cuntuh Gastropoda adalah bekicot (Achatina fulica), siput kabun (Helix sp.), siput laut (Littorina sp.) dan siput banyu hambar (Limnaea sp.)